Luca Kozák

Luca Kozák (s. 1. kesäkuuta 1996) on unkarilainen pika-aitajuoksija. Hän on EM-hopeamitalisti vuodelta 2022.

Kozák saavutti 100 metrin aitajuoksussa hopeaa alle 20-vuotiaiden EM-kilpailuissa 2015 ja pronssia alle 23-vuotiaiden EM-kilpailuissa 2017. Universiadeissa hän saavutti pronssia vuonna 2017. Yleisen sarjan arvokilpailuissa hän ylsi ensi kertaa loppukilpailuun Toruńin sisäratojen EM-kilpailuissa 2021, missä hän sijoittui 60 metrin aitajuoksussa kahdeksanneksi. Münchenin EM-kilpailuissa 2022 hän saavutti 100 metrin aitajuoksussa hopeaa Unkarin-ennätyksellä 12,69.

Kozák on voittanut Unkarin-mestaruuden ulkoradoilla 100 metrin aitajuoksussa vuosina 2018–2022 ja 100 metrin juoksussa vuosina 2020–2021. Hänellä on sisäratojen Unkarin-mestaruus 60 metrin aitajuoksusta vuosilta 2020 ja 2022.

Lähteet 

Unkarilaiset pika-aitajuoksijat
Unkarilaiset pikajuoksijat
Vuonna 1996 syntyneet
Elävät henkilöt